Kim Myeong-su

Kim Myeong-su (født 1985) er en sørkoreansk handikappet bocciaspiller, som konkurrerer i klassen BC1, som er en av klassene for utøvere med cerebral parese. 

Karriere
Kim deltok ved ASP-mesterskapet i boccia 2009 (Asia and South Pacific Championship), som ble arrangert i Hongkong. I den individuelle konkurransen vant han alle sine kamper, og vant til slutt finalen 4-1 over sin landsmann Park Jae-Suk. I lagkonkurransen (BC1/2) fikk Sør-Korea bronse, etter at de tapte semifinalen mot Kina, men vant deretter bronsefinalen 8-5 over Japan.CPISRA - Results 2009 Asia & South Pacific Championships  , besøkt 14. februar 2013. 

Året etter deltok han ved VM i boccia 2010 i Lisboa i Portugal. I gruppespillet vant han sine tre kamper i gruppespillet, og gikk videre til sluttspillet. Der tapte han imidlertid 1/8-delsfinalen, med 4-5 mot brasilianske António Nunes Silva Nuta, og endte på 10.-plass. I lagkonkurransen vant Sør-Korea gull, etter seier 8-1 over Thailand i finalen.CPISRA - CPISRA Boccia World Championships Lisboa 2010  , besøkt 17. februar 2013. Senere på året fikk han også bronse ved Asian Para Games 2010 i Guangzhou, der han slo kinesiske Yuan Weibo 6-1 i bronsefinalen.CPISRA - Boccia World Rank List Friday, Dec 16 2011  , besøkt 17. februar 2013.

Ved Verdenscupen i boccia 2011 (CPISRA Boccia World Cup 2011) kom han på 17.-plass. Igjen fikk Sør-Korea gull i lagkonkurransen i klassen BC1-2. Ved utgangen av 2011 var han rangert som nummer 10 i verden i sin klasse.

Ved Paralympiske sommerleker 2012 i London deltok han både individuelt og i lagkonkurransen. Han tapte kvartfinalen 1-7 for brasilianske Jose Carlos Chagas de Oliveira, og endte til slutt på 8.-plass, etter at han tapte kampen om syvendeplassen mot thailandske Witsanu Huadpradit. Han deltok også i lagkonkurransen, der Sør-Korea ble slått ut av Kina i kvartfinalen.

Referanser

Eksterne lenker
 Profil hos IPC 
 London 2012 - So-Yeong Jeong
 London 2012 - Athletics - Boccia (resultater PL 2012)

Kategori:Sørkoreanske bocciaspillere
Kategori:Sørkoreanske handikappidrettsutøvere
Kategori:Verdensmestere i boccia
Kategori:Deltakere for Sør-Korea under Paralympiske sommerleker 2012
Kategori:Fødsler i 1985